Kenchreis

Kenchreis alebo Kenchréis (, ) je v gréckej mytológii manželka cyperského kráľa Kinyra.Hyginus, Fabulae 58.

Kenchréis sa vydala za cyperského kráľa Kinyra. Šťastným manželom sa narodila dcéra Mirrha, z ktorej vyrástla krásna dievčina. Šťastie ich však opustilo, keď sa pyšná Kenchréis začala vychvaľovať, že jej dcéra je krajšia než sama bohyňa Afrodita. Urazená bohyňa nemohla tolerovať takéto porovnanie a prichystala jej strašnú pomstu. V jej dcére Mirrhe potom podnietila incestnú lásku k svojmu otcovi, ktorej nedokázala odolať.

Podľa Ovídiových "Premien" sa potom Myrrha s pomocou svojej pestúnky tajne stala jeho milenkou a keď ju otec odhalil a chcel ju za to zabiť, utiekla do ďalekej cudziny, kde sa za svoj zločin sama prekliala strašnou kliatbou: aby ju bohovia zbavili života i smrti. Bohovia ju teda premenili na strom, ktorý neustále plače. Kropaje stromu sa dodnes nazývajú myrha. Takto premenená potom porodila syna Adónida, neskoršieho miláčika bohyne Afrodity.Ovidius, Metamorphoses, 10,298-543.

 Referencie a bibliografia 

Kategória:Postavy gréckej mytológie